techiaith/cofnodycynulliad_en-cy huggingface dataset:
English: I was very pleased to be able to negotiate that guarantee with the UK Government in respect of additional funding for COVID-19. But what we have yet to receive from the UK Government is that reconciliation exercise, which will help us understand exactly what that guarantee relates to. Because, let's remember, all of this funding is just in relation to spend on tackling COVID-19 across the border in England - this isn't any special treatment or any special favours for Wales. But I have to say that, just last week, we voted and passed our second supplementary budget, to give maximum transparency to the decisions and the allocations that we're making in Wales. And Wales is the only part of the UK that has published a second supplementary budget thus far, to demonstrate the funding that is being provided to individuals, to businesses, and to communities, the NHS and local government as well. In the second supplementary budget, that increased the overall Welsh resources by £2.5 billion. There is further funding to be allocated, but of course we are only two thirds of the way through the financial year. We have the prospect of a 'no deal' Brexit hanging on the horizon, and we don't yet know the full path of the pandemic through to the spring. So, there will be further allocations to be made, but they will be timely and in response to the specific conditions in which we find ourselves.
Welsh: Roeddwn yn falch iawn o allu negodi'r warant honno gyda Llywodraeth y DU mewn perthynas â chyllid ychwanegol ar gyfer COVID-19. Ond yr hyn nad ydym wedi'i dderbyn eto gan Lywodraeth y DU yw'r ymarfer cysoni hwnnw, a fydd yn ein cynorthwyo i ddeall beth yn union y mae'r warant honno ar ei gyfer. Oherwydd gadewch inni gofio, mae'r holl arian hwn yn cyfateb i'r gwariant ar fynd i'r afael â COVID-19 dros y ffin yn Lloegr - nid yw'n driniaeth arbennig na'n ffafr arbennig i Gymru. Ond mae'n rhaid i mi ddweud ein bod wedi pleidleisio a derbyn ein hail gyllideb atodol yr wythnos diwethaf er mwyn sicrhau cymaint o dryloywder â phosibl mewn perthynas â'r penderfyniadau a'r dyraniadau a wnawn yng Nghymru. A Chymru yw'r unig ran o'r DU sydd wedi cyhoeddi ail gyllideb atodol hyd yn hyn, i ddangos y cyllid sy'n cael ei ddarparu i unigolion, i fusnesau, ac i gymunedau, y GIG ac i lywodraeth leol hefyd. Yn yr ail gyllideb atodol, cafwyd cynnydd o £2.5 biliwn i adnoddau cyffredinol Cymru. Mae cyllid pellach i'w ddyrannu, ond wrth gwrs, nid ydym ond dwy ran o dair o'r ffordd drwy'r flwyddyn ariannol. Mae'r posibilrwydd o Brexit 'dim cytundeb' ar y gorwel, ac nid ydym yn gwybod eto beth fydd llwybr y pandemig rhwng nawr a'r gwanwyn. Felly, bydd dyraniadau pellach i'w gwneud, ond byddant yn amserol ac yn ymateb i'r amgylchiadau penodol y byddwn yn eu hwynebu.
English: Minister, only a few short months ago, we saw Conservative Cabinet members of the UK Government and, indeed, the Prime Minister clapping and thanking key workers every Thursday at 8 p.m. on the doorstep - indeed, outside No. 10. Fast-forward to today, we now know that the Chancellor is planning to freeze the pay for some of those key workers. Thank goodness it's not our NHS workers, and some others, but many, many public sector workers who've been on the front line will have their pay frozen next year. Does the Minister agree with me that if the UK Tory Government can find the money to give, indeed, friends hundreds of millions of pounds in contracts for unsuitable personal protective equipment, then surely to goodness they can find the money to give our public sector workers - all of them - who they thanked every week, the pay rise they deserve, in recognition of how they've kept this country going during the pandemic?
Welsh: Weinidog, ychydig fisoedd yn ôl yn unig, gwelsom aelodau Cabinet Ceidwadol Llywodraeth y DU, a Phrif Weinidog y DU yn wir yn curo dwylo ac yn diolch i weithwyr allweddol bob dydd Iau am 8 p.m. ar garreg y drws - y tu allan i Rif 10 yn wir. Erbyn heddiw, gwyddom bellach fod y Canghellor yn bwriadu rhewi cyflogau rhai o'r gweithwyr allweddol hynny. Diolch byth na fydd hynny'n digwydd i weithwyr y GIG, a rhai gweithwyr eraill, ond bydd cyflogau llawer iawn o weithwyr y sector cyhoeddus sydd wedi bod ar y rheng flaen yn cael eu rhewi y flwyddyn nesaf. A yw'r Gweinidog yn cytuno â mi, os gall Llywodraeth Dorïaidd y DU ddod o hyd i'r arian i roi cannoedd o filiynau o bunnoedd mewn contractau i'w ffrindiau am gyfarpar diogelu personol anaddas, does bosibl na allant ddod o hyd i arian i roi'r codiad cyflog y maent yn ei haeddu i weithwyr ein sector cyhoeddus - pob un ohonynt - y buont yn diolch iddynt bob wythnos, i gydnabod y ffordd y maent wedi cadw'r wlad i fynd yn ystod y pandemig?
English: Huw Irranca-Davies is absolutely right, in the sense that the allocations and the decisions made by the UK Government are very much a reflection of the values of the UK Government and the things that it holds most dear. For my part, ahead of the Chancellor's spending review today, I wrote to the Chancellor urging him to rule out the public sector pay freeze and to deliver the funding that we need here in Wales in order to protect health, jobs and support a fair recovery. And the Treasury really does need to use all of the levers at its disposal to stand by those front-line workers who have done so much for us in Wales and across the UK through the course of this pandemic. And the decision today simply pits different parts of the public sector against each other, which is really, really concerning, but clearly it's deeply disappointing and unnecessary.
Welsh: Mae Huw Irranca-Davies yn llygad ei le, yn yr ystyr fod y dyraniadau a'r penderfyniadau a wneir gan Lywodraeth y DU yn adlewyrchiad o werthoedd Llywodraeth y DU i raddau helaeth, a'r pethau sydd bwysicaf iddynt. O'm rhan i, cyn adolygiad o wariant y Canghellor heddiw, ysgrifennais at y Canghellor yn ei annog i gadw rhag rhewi cyflogau'r sector cyhoeddus, ac i ddarparu'r cyllid sydd ei angen arnom yma yng Nghymru er mwyn diogelu iechyd, swyddi a chefnogi adferiad teg. Ac mae gwir angen i'r Trysorlys ddefnyddio'r holl ysgogiadau sydd ar gael iddo i gefnogi'r gweithwyr ar y rheng flaen sydd wedi gwneud cymaint drosom ni yng Nghymru a ledled y DU drwy gydol y pandemig hwn. Ac mae'r penderfyniad heddiw yn gosod gwahanol rannau o'r sector cyhoeddus yn erbyn ei gilydd, sy'n peri cryn bryder, ond yn amlwg, mae'n siomedig iawn ac yn ddiangen.
English: Minister, the UK Chancellor of the Exchequer is now announcing the UK Tory Government's spending plans for the coming year, with the very delayed comprehensive spending review. It is disappointing, when we are seeking security and longer term planning across inter-governmental agencies and local government during this time, that this is still a one-year plan. And, of course, the Welsh Government will look, naturally, as part of the union, to receiving money proportionate to any funding to England, thanks to the Barnett formula, and I look forward to those consequentials coming to Wales, although I do remain perplexed and at a loss that Wales still, at this point, has nothing from HS2. Minister, it is important that the Welsh cultural and musical offering is protected and sustained during this harsh COVID winter, and although the cultural recovery fund has been welcomed and oversubscribed, it still leaves out broad categories, which Welsh Government has attempted to breach. So, Minister, what representations, then, will the Welsh Government make to the Treasury for much needed extra income for Wales? And how does the Welsh Government intend to further financially support live Welsh musical performance?
Welsh: Weinidog, mae Canghellor Trysorlys y DU nawr yn cyhoeddi cynlluniau gwariant Llywodraeth Dorïaidd y DU ar gyfer y flwyddyn i ddod, gyda'r adolygiad cynhwysfawr o wariant a ohiriwyd cyhyd. A ninnau'n ceisio sicrwydd a chynllunio ar gyfer tymor hwy ar draws asiantaethau rhynglywodraethol a llywodraeth leol yn ystod y cyfnod hwn, mae'n siomedig mai cynllun blwyddyn yw hwn o hyd. Ac wrth gwrs, yn naturiol, fel rhan o'r undeb, bydd Llywodraeth Cymru yn disgwyl cael arian sy'n gymesur ag unrhyw arian i Loegr, diolch i fformiwla Barnett, ac edrychaf ymlaen at weld y cyllid canlyniadol hwnnw'n dod i Gymru, er fy mod yn parhau i fod mewn penbleth ac yn methu deall pam nad yw Cymru ar hyn o bryd yn cael unrhyw beth o HS2. Weinidog, mae'n bwysig fod cynnig diwylliannol a cherddorol Cymru yn cael ei ddiogelu a'i gynnal dros y gaeaf COVID anodd hwn, ac er bod y gronfa adferiad diwylliannol wedi'i chroesawu ac wedi'i dihysbyddu, mae'n dal i hepgor categorïau eang, ac mae Llywodraeth Cymru wedi ceisio llenwi'r bylchau hynny. Felly, Weinidog, pa sylwadau y bydd Llywodraeth Cymru yn eu gwneud i'r Trysorlys ynglŷn ag incwm ychwanegol mawr ei angen i Gymru? A sut y mae Llywodraeth Cymru yn bwriadu rhoi rhagor o gefnogaeth ariannol i berfformio cerddoriaeth fyw yng Nghymru?
English: It's really important, as I was saying to Russell George, that the Welsh Government has the results of that reconciliation exercise, so that we can understand exactly what the consequentials that we have received thus far pertain to, and then we can get a better understanding as to whether there'll be further funding coming forward before the end of the financial year. I know that there are some discussions going on at the moment in terms of further support for the culture sector, and certainly that will be something I would seek to have some further discussions with Eluned Morgan and Dafydd Elis-Thomas regarding.
Welsh: Mae'n bwysig iawn, fel y dywedais wrth Russell George, fod Llywodraeth Cymru yn cael canlyniadau'r ymarfer cysoni hwnnw, fel y gallwn ddeall ar gyfer beth yn union y mae'r cyllid canlyniadol rydym wedi'i dderbyn hyd yma, ac yna gallwn ddeall yn well p'un a fydd cyllid pellach yn cael ei ddarparu cyn diwedd y flwyddyn ariannol. Gwn fod rhai trafodaethau yn mynd rhagddynt ar hyn o bryd ynglŷn â chefnogaeth bellach i'r sector diwylliannol, ac yn sicr, bydd hynny'n rhywbeth y byddwn yn awyddus i gael trafodaethau pellach yn ei gylch gydag Eluned Morgan a Dafydd Elis-Thomas.
English: The second question [OQ55934] cannot be asked for technical reasons.
Welsh: Dyw'r ail gwestiwn [OQ55934] ddim yn gallu cael ei ofyn am resymau technegol.
English: Therefore, we will move to questions from party spokespeople. The Conservative spokesperson first - Nick Ramsay.
Welsh: Felly, fe symudwn ni nawr i gwestiynau'r llefarwyr. Llefarydd y Ceidwadwyr yn gyntaf - Nick Ramsay
English: Diolch, Llywydd. Minister, as we know, the Auditor General for Wales has qualified his opinion on the Welsh Government accounts for the first time ever, because £739 million of expenditure was omitted relating to the Welsh Government's coronavirus response. This was something that was discussed with officials in the Public Accounts Committee on Monday. Had the cost of the business support schemes been included in the Welsh Government accounts, this would effectively had turned the underspend of £436 million into an overspend of £303 million. There are, clearly, a number of accounting issues that need to be tidied up here. What steps are being taken to avoid this kind of thing happening in future?
Welsh: Diolch, Lywydd. Weinidog, fel y gwyddom, mae Archwilydd Cyffredinol Cymru wedi rhoi barn amodol ar gyfrifon Llywodraeth Cymru am y tro cyntaf erioed, gan i wariant o £739 miliwn gael ei hepgor mewn perthynas ag ymateb Llywodraeth Cymru i'r coronafeirws. Roedd hyn yn rhywbeth a drafodwyd gyda swyddogion yn y Pwyllgor Cyfrifon Cyhoeddus ddydd Llun. Pe bai cost y cynlluniau cymorth i fusnesau wedi'i chynnwys yng nghyfrifon Llywodraeth Cymru, byddai hyn, i bob pwrpas, wedi troi'r tanwariant o £436 miliwn yn orwariant o £303 miliwn. Mae'n amlwg fod yma nifer o faterion cyfrifyddu sydd angen eu tacluso. Pa gamau sy'n cael eu cymryd i osgoi'r math hwn o beth rhag digwydd yn y dyfodol?
English: Well, as Nick Ramsay will know, through the briefing he's had as part of the Public Accounts Committee's work, this is a technical disagreement between the Welsh Government and the auditor in terms of how funding should be classified for this year, in the sense that funding was announced and when it went out the door was potentially across years. So, it is a disagreement in terms of how things should be coded. But, I have to say, we're not the only ones in this position. I think all four Governments across the UK are facing the same decision. And, absolutely, we don't regret making that early announcement of support for businesses, so that they could plan and prepare as we entered the original lockdown back in March.
Welsh: Wel, fel y gŵyr Nick Ramsay, drwy'r briff y mae wedi'i gael fel rhan o waith y Pwyllgor Cyfrifon Cyhoeddus, anghytundeb technegol yw hwn rhwng Llywodraeth Cymru a'r archwilydd o ran sut y dylid dosbarthu cyllid ar gyfer eleni, yn yr ystyr fod y cyllid wedi'i gyhoeddi a'i ddosbarthu mewn gwahanol flynyddoedd o bosibl. Felly, mae'n anghytundeb o ran sut y dylid codio pethau. Ond mae'n rhaid i mi ddweud, nid ni yw'r unig rai yn y sefyllfa hon. Credaf fod pob un o'r pedair Llywodraeth ledled y DU yn wynebu'r un penderfyniad. Ac yn sicr, nid ydym yn difaru gwneud y cyhoeddiad cynnar hwnnw ynghylch cymorth i fusnesau, fel y gallent gynllunio a pharatoi wrth i'r cyfyngiadau symud cyntaf ddod i rym yn ôl ym mis Mawrth.
English: Diolch, Gweinidog. As you say, and I agree, there's no question at all that the Welsh Government were right to commit that funding to support businesses across Wales during the pandemic. But I'm sure you'd agree that it is important that money that is spent by Government is accounted for properly. I also appreciate, as you said, this is a technical issue, and a very technical issue for those of us who got into the details of it on Monday, but it is, nonetheless, unprecedented, and certainly within the context of the UK devolved administrations, although, as you said there might be others that are involved in this too. So, there is, as I said before, a need to tidy this up and to have a firm agreement with the audit office. I wonder if you could update us with any discussions you've had with Audit Wales about how we could proceed in future to make sure that these sorts of disputes don't arise again, or to have a mechanism, indeed, where those disputes can be easily dealt with?
Welsh: Diolch, Weinidog. Fel y dywedwch, ac rwy'n cytuno, nid oes unrhyw amheuaeth fod Llywodraeth Cymru wedi gwneud y peth iawn yn ymrwymo'r cyllid hwnnw i gefnogi busnesau ledled Cymru yn ystod y pandemig. Ond rwy'n siŵr y byddech yn cytuno ei bod yn bwysig rhoi cyfrif priodol o'r arian sy'n cael ei wario gan y Llywodraeth. Rwyf hefyd yn derbyn bod hwn yn fater technegol fel y dywedoch chi, ac yn fater technegol iawn i'r rhai ohonom a fu'n trafod ei fanylion ddydd Llun, ond serch hynny, mae'n fater digynsail, ac yn sicr yng nghyd-destun gweinyddiaethau datganoledig y DU, er, fel y dywedoch chi, efallai y bydd eraill yn wynebu hyn hefyd. Felly, fel rwyf wedi'i ddweud eisoes, mae angen tacluso hyn a sicrhau cytundeb cadarn gyda'r swyddfa archwilio. Tybed a allech roi'r wybodaeth ddiweddaraf i ni ynglŷn ag unrhyw drafodaethau a gawsoch gydag Archwilio Cymru ynglŷn â sut y gallem fynd ati yn y dyfodol i sicrhau nad yw'r mathau hyn o anghydfodau'n codi eto, neu i sicrhau bod gennym fecanwaith, yn wir, lle gall yr anghydfodau hynny gael eu datrys yn hawdd?
English: I haven't personally had discussions with Audit Wales on this issue. As you say, it is a technical matter and, I think, most appropriately dealt with, in this instance, through officials. But I know officials have had some significant and lengthy discussions on this matter, and obviously we'd be keen to avoid it happening again in future.
Welsh: Yn bersonol, nid wyf wedi cael trafodaethau gydag Archwilio Cymru ynglŷn â'r mater hwn. Fel y dywedwch, mae'n fater technegol, a chredaf mai'r ffordd fwyaf addas o ymdrin ag ef yn yr achos hwn yw drwy swyddogion. Ond gwn fod swyddogion wedi cael trafodaethau sylweddol a hirfaith ynglŷn â'r mater, ac yn amlwg, byddem yn awyddus i osgoi ei weld yn digwydd eto yn y dyfodol.
English: Thank you, Minister. I know that officials have been working hard, as we found out on Monday, to try and sort this out. I think that this is a technical issue, but, for the good of the Welsh Government's accounting reputation and, indeed, for the good of other devolved administrations' reputations, if there is indeed an issue with their accounts as well, we do need to have an undertaking on an agreement to go forward so that this doesn't happen again. Also, and finally, given that this year's £739 million will appear extensively in next year's accounts, given that it wasn't in this year's accounts, is there a strong likelihood that next year's accounts will be qualified too, and have there been discussions with the auditor general about what could be done about this?
Welsh: Diolch, Weinidog. Gwn fod swyddogion wedi bod yn gweithio'n galed, fel y gwnaethom ddarganfod ddydd Llun, i geisio mynd i'r afael â hyn. Credaf fod hwn yn fater technegol, ond er lles enw da Llywodraeth Cymru yng nghyswllt cyfrifyddu, ac yn wir, er lles enw da'r gweinyddiaethau datganoledig eraill, os oes problem gyda'u cyfrifon hwythau hefyd, mae angen inni ymrwymo i gytundeb er mwyn sicrhau nad yw hyn yn digwydd eto. Hefyd, ac yn olaf, o gofio y bydd y £739 miliwn eleni yn ymddangos yn helaeth yng nghyfrifon y flwyddyn nesaf o ystyried nad oedd yn y cyfrifon eleni, a oes tebygolrwydd cryf y bydd cyfrifon y flwyddyn nesaf yn rhai amodol hefyd, ac a gafwyd trafodaethau gyda'r archwilydd cyffredinol ynglŷn â beth y gellid ei wneud am hyn?
English: It's my understanding that that won't be the case next year, and a line has been drawn, if you like, under this particular episode. But I agree that some good discussions between officials and Audit Wales need to take place, and have taken place, in order to clarify the situation and ensure that we both have the same understanding of the rules and the technicalities within which we operate.
Welsh: Rwy'n deall na fydd hynny'n digwydd y flwyddyn nesaf, a bod llinell wedi'i thynnu, os mynnwch, o dan y bennod hon. Ond cytunaf fod angen trafodaethau da rhwng swyddogion ac Archwilio Cymru, a bod rhai wedi'u cynnal eisoes, er mwyn egluro'r sefyllfa a sicrhau bod gan y ddwy ochr yr un ddealltwriaeth o'r rheolau a'r elfennau technegol rydym yn gweithredu oddi mewn iddynt.
English: Thank you very much, Llywydd. The Minister would agree with me in terms of how inadequate the Welsh Government's fiscal powers are, and that has been highlighted during the current pandemic. Can the Minister outline what options the Welsh Government has considered to increase revenue and capital available to them to deal with current issues related to the pandemic, but also to build back better, as we all want to see happening?
Welsh: Diolch yn fawr iawn, Llywydd. Mi fydd y Gweinidog yn cytuno efo fi pa mor annigonol ydy pwerau fiscal Llywodraeth Cymru, a bod hynny wedi cael ei amlygu yn y pandemig presennol. A all y Gweinidog amlinellu pa opsiynau mae Llywodraeth Cymru wedi'u hystyried i gynyddu'r cyllid refeniw a chyllid cyfalaf sydd ar gael iddyn nhw i ddelio efo materion presennol yn ymwneud â'r pandemig, ac i adeiladu yn ôl yn well, fel rydyn ni i gyd yn dymuno ei weld yn digwydd?
English: Well, as Rhun ap Iorwerth knows, our journey into tax raising in Wales is very much in its infancy. However, we have been able to use the tools at our disposal during the pandemic, and an example would be the way in which we treated the recent announcement on the part of the Chancellor regarding land transaction tax, or stamp duty land tax as it's referred to across the border. By taking a different set of decisions here in Wales, we were able to free up an additional £30 million of funding in order to target that at homelessness, which is a particular concern during the pandemic. So, there have been some things that we've been able to do. We deliberately took the decision not to raise Welsh rates of income tax. If we had done so by 1p, then that would have raised around £200 million. We took the decision not to do that because we made a commitment to the people of Wales at the start of this Senedd that we wouldn't be raising Welsh rates of income tax during that time.
Welsh: Wel, fel y gŵyr Rhun ap Iorwerth, nid yw ein taith tuag at godi trethi yng Nghymru ond megis dechrau i raddau helaeth. Fodd bynnag, rydym wedi gallu defnyddio'r offer sydd ar gael inni yn ystod y pandemig, ac un enghraifft fyddai'r ffordd y gwnaethom drin cyhoeddiad diweddar y Canghellor ynghylch y dreth trafodiadau tir, neu dreth dir y dreth stamp fel y'i gelwir dros y ffin. Drwy wneud set wahanol o benderfyniadau yma yng Nghymru, bu modd inni ryddhau £30 miliwn o gyllid ychwanegol i'w dargedu at ddigartrefedd, sy'n bryder penodol yn ystod y pandemig. Felly, mae rhai pethau rydym wedi gallu eu gwneud. Gwnaethom benderfyniad bwriadol i beidio â chodi cyfraddau treth incwm Cymru. Pe byddem wedi eu codi un geiniog, byddai hynny wedi codi oddeutu £200 miliwn. Gwnaethom y penderfyniad i beidio â gwneud hynny gan inni wneud ymrwymiad i bobl Cymru ar ddechrau tymor y Senedd hon na fyddem yn codi cyfraddau treth incwm Cymru yn ystod y cyfnod hwnnw.
English: Given that we don't have the flexibility that I would like to see us having in Wales as an independent nation, we will have to be innovative in how we increase our capacity to invest in the future of Wales. So, if I can take the Minister back to her statement on MIM last week, I think there were a few questions that remain unanswered from that statement. Transparency is crucial in relation to MIM. It is a long-term commitment, there are higher costs related to it, and hiding behind things like commercial sensitivity isn't a way of stopping scrutiny of contracts and so on. So, in the name of transparency, I would ask what the profit cap is on the schools contract with Meridiam. And given that MIM evolved from PFI - it's still an expensive way of spending, with the Scottish Futures Trust saying it costs around 23 per cent more than funding projects through public sector borrowing - what assurance can the Minister give that MIM is an effective enough evolution from PFI, where there was far too much profit made for too little risk? So, how can you give us an assurance that we are not paying over the odds for the MIM contracts that the Government will sign?
Welsh: Â ninnau heb yr hyblygrwydd y byddwn i yn dymuno ei gael fel Cymru, fel gwlad annibynnol, hynny ydy, mi fydd angen i ni fod yn ddyfeisgar ynglŷn â sut i gynyddu ein capasiti ni i fuddsoddi yn nyfodol Cymru. Os gallaf i fynd â'r Gweinidog yn ôl i'w datganiad hi ar MIM yr wythnos diwethaf, dwi'n meddwl bod yna ambell gwestiwn heb ei ateb o bryd hynny. Mae trylowder yn gwbl, gwbl allweddol mewn perthynas â MIM. Mae o yn ymrwymiad hirdymor, mae yna gostau uwch yn ymwneud â nhw, a dydy cuddio tu ôl i bethau fel sensitifrwydd masnachol, commercial sensitivity, ddim yn ffordd i stopio sgrwtini o gontractau ac ati. Felly, mi fyddwn i'n licio gofyn, yn enw trylowyder, beth ydy'r cap elw, er enghraifft, sydd ar y cytundeb ysgolion efo Meridiam? Ac o gofio bod MIM yn esblygiad o PFI - mae'n dal i fod yn ffordd ddrud o wario; y Scottish Futures Trust yn sôn am ryw 23 y cant yn fwy na chyllido prosiectau drwy fenthyg yn y sector gyhoeddus - pa sicrwydd all y Gweinidog ei roi bod MIM yn esblygiad digon effeithiol o PFI, lle roedd yna lawer gormod o elw yn cael ei wneud am rhy ychydig o risg? Sut ydych chi'n gallu rhoi y sicrwydd nad ydyn ni'n talu dros yr odds am y cytundebau y mae'r Llywodraeth yn mynd i'w harwyddo ar ffurf MIM hefyd?